A NETFLIX SOROZATA
Világszerte több helyszínen láttuk véleményem szerint
egy eltűnt civilizáció nyomait, melyek
a legutóbbi jégkorszakra datálhatók.
Már csak az a rejtély,
hogy mi történt ezzel a fejlett civilizációval?
Az ősi kultúrák eredetmítoszai segíthetnek ezt megfejteni,
mivel közülük többnél is azonos az alaptörténet.
Ezen legendák szerint
egyszer régen
az emberiség egy fejlettebb társadalommal osztozott a Földön,
legyenek ezek atlantiszi emberek, óriások vagy földön járó istenek.
Aztán jött egy szörnyű, globális kataklizma,
egy nagy áradás,
és csupán néhány kiválasztott maradt az emberiség túléléséhez.
Hozzájuk érkeztek el más túlélők,
rejtélyes nagy tanítók, akik rendszerint tengeri úton jöttek,
hogy segítsenek megalapozni az emberiség újjászületését
és a civilizációt, melyet ma ismerünk.
A tudomány igazolja,
hogy az apokaliptikus események ilyen sorozata tényleg
megtörtént a legutóbbi jégkorszak végén, kb. 12 800 évvel ezelőtt…
amely időszakot a geológusok Felső-Dryasként ismernek.
Csupán ezt követően
kezdtek elődeink hirtelen földet művelni és állatokat tartani,
társadalmat kialakítani,
és masszív megalitikus struktúrákat építeni,
gyakran a csillagokhoz tájolva.
Miért pont akkor?
Erre a rejtélyre a vezető régészeknek nincs magyarázata,
csupán annyi, hogy „hát ez történt”.
Nekem merőben eltérő az elképzelésem.
A kérdés: vajon ez volt a történelem hajnala?
Vagy jóval régebben volt?
KATAKLIZMA ÉS ÚJJÁSZÜLETÉS
Lehetséges,
hogy az általam keresett eltűnt fejlett civilizációt
nyomtalanul söpörték el a Felső-Dryas kataklizmái.
De az apokaliptikus esemény geológiai bizonyítékainak
létezniük kell.
Szerintem léteznek is.
Íme az Amerika északnyugati sarkában,
Washington állam keleti részén található Channeled Scablands formáció.
Egyedi apokaliptikus, lélegzetelállító táj,
5000 négyzetkilométeres területen.
Ez a táj egy hatalmas,
rettenetes kataklizmára utal.
Ez a terület régóta foglalkoztatja a geológusokat:
a kőzetben lévő mély vájatok,
hatalmas kátyúk és óriási vízesések.
Mindez eléggé űrbéli hatást kelt.
Mintha idegen táj lenne.
Ez a hatalmas fosszilizált vízesés,
találóan Dry Falls avagy száraz zuhatag,
előkelő helyen áll a Channeled Scablands természeti csodái között,
de világszinten is.
Hatalmas méreteit szinte lehetetlen felfogni.
A zuhatag csupán egy része az óriási szurdoknak,
amely a földből lett kivájva több tucat méter mélyen,
80 km hosszan és közel 5 km szélesen:
ez a Granc Coulee.
A geológusok szerint ezeket a drámai formációkat
áradás hozta létre,
amely valamikor a jégkorszak folyamán történt.
Az özönvíz pontos ideje és mikéntje azonban továbbra is rejtély,
amely már évtizedek óta vitát vált ki a geológusok körében.
Valójában mi történt itt?
Kapcsolódhat ahhoz, ami az eltűnt fejlett civilizációt érte
a jégkorszakban?
A dolgok kibogozásához
az amatőr geológus és szerző, Randall Carlson
segít nekem, aki évtizedek óta kutatja ezt a területet.
Grand Coulee, avagy másik nevén a Lenore-tó környékén beszélgetünk.
Bármi is legyen az ok, senki nem vonja kétségbe…
RANDALL CARLSON GEOLÓGIAIKATASZTRÓFA-KUTATÓ
…hogy ez katasztrofális áradás eredménye,
szinte elképzelhetetlen fokú áradásé.
A térképet nézve az első benyomásom
az, hogy ezt a területet durva behatások érték.
Mi a története ennek a tájnak?
A hagyományos modellek szerint
- a víz, amely… - Igen.
…a Scablandset létrehozta, a Missoula-tó volt.
ÉSZAK-AMERIKA - KORDILLERÁK-JÉGPAJZS LAURENTIDE-JÉGPAJZS -CSENDES-ÓCEÁN
Az utolsó jégkorszak során
masszív jégpáncél borította Észak-Amerika északi felét,
partvonaltól partvonalig.
Több millió négyzetkilométernyi jég, amely egy óceánhoz elég vizet zárt magába.
ÉSZAK-AMERIKA - KORDILLERÁK-JÉGPAJZS WASHINGTON - OREGON - IDAHO - MONTANA
A jégtakaró déli végénél pedig
hatalmas édesvizű tavak alakultak ki.
COLUMBIA-TÓ - MISSOULA-TÓ
Egykoron a glaciális Missoula-tó
annyi vizet tartalmazott, mint a mai Erie- és Ontario-tó együttesen,
és a mai Északnyugat-Montana többségét elfoglalta.
A jelenlegi elmélet szerint a Missoula-tavat egy
természetes jéggát-képződmény zárta le, amely átszakadt.
A jéggátat elvéve,
az összes víz erre nyugat felé fog kiáradni.
IDAHO - MISSOULA GLACIÁLIS TÓ
Ami a tájt érő károsodás magyarázatát illeti,
a geológusok úgy vélik, hogy a jéggát újra kialakult, majd újra átszakadt,
több tucatnyi áradást előidézve számos évezredet felölelő időszakon át,
fokozatosan kialakítva a Scablands ma általunk látható formáját.
Tehát a Missoula-tóból jött a víz,
és mivel a tó egyetlen ürítése nem lenne elég,
a felvetés szerint 80-90 alkalommal ürült.
Így feltételezik.
Furcsa, mondvacsináltnak ható magyarázat egy ilyen vad tájra.
Van egy erőteljes trend a geológiában, ez az „uniformizmus”.
A modern geológusok nem igazán szeretik a kataklizmákat.
Inkább a hosszú, lassú, fokozatos jellegű magyarázatot kedvelik,
és azt a nézetet, hogy ahogy ma állnak a dolgok,
a múltban is úgy voltak,
noha ez a nézet számomra teljesen abszurd.
Randall szerint az itteni geológiai bizonyíték
nem több évszázadnyi fokozatos áradásokat mutat,
hanem egyetlen, masszív és durva áradatot, amely néhány hétig tartott.
- Nem csak víz ez, ugye? - Nem.
- Igen. - Amerre a szem ellát,
felforgatott, forrongóan turbulens képet látunk.
Sodródó víz benne több ezernyi jégheggyel.
A sziklák közötti anyagot szinte kitépték.
Igen.
Elképzelhetetlenül hatalmas, erőszakos esemény volt.
Megpróbálom érzékeltetni:
ha vesszük az összes folyót a Föld minden kontinenséről,
és összeadjuk,
még annak is a tízszeresét kellene venned,
hogy megkapd az itt áramlott vízmennyiséget.
Hűha! Ez nem semmi.
Döbbenetes, ijesztő táj ez,
amely egy ősi apokalipszisről mesél.
Ma szinte elképzelhetetlen méretű apokalipszis ez.
A jégkorszak során itt lágyan hullámzó füvű rétek voltak,
antilopok és masztodonok vándorló csordáival,
amíg a katasztrófa be nem ütött.
Az áradások által kivájt hatalmas vízesés
kb. tíz Niagara-vízesés méretű lehetett,
két és félszer magasabb, hétszer szélesebb,
és 3000-szer erősebb.
Vajon milyen gyorsan történt?
Szerintem nagyon gyorsan.
- Létrejöhetett akár hetek alatt? - Igen.
A legegyértelműbb bizonyíték a Wallula Gapnél tárul elénk,
ahol az áradások hatalmas, 365 méter mély kanyont vájtak ki,
hátrahagyva ezeket az óriás bazalt sziklákat…
melyek neve Twin Sisters.
Jelzik, milyen sebes és vad volt
az emberiség történelmének vélhetően leghevesebb áradása.
Randall kutatása rámutat, hogy a formációért
egyszerűen nem lehet felelős a geológusok állította évezredes, fokozatos erózió.
És a hatalmas áradás végeztével a levonuló áradat
nem csupán egy-egy kemény kőzettornyot hagyott hátra.
A közelben lévő, Camas Prairie néven ismert helyen
hatalmas gyűrődések vannak a tájban.
Olyan egyenletesek és oly tökéletes alakúak;
aki a tengerpartra megy,
és látja az apályt, megfigyelheti, hogy több sornyi gyűrődést hagy maga után
a levonuló ár, amelyek kb. másfél centi magasak,
és 0,5-1 méter hosszúak.
A Camas Prairie területén látható gyűrődések
9-15 méter magasak és 90 méter hosszúak.
Ugyanarról a jelenségről van szó, melyet a levonuló ár okoz.
De a táj gyűrődései jelentős eseményről tanúskodnak,
hatalmas mennyiségű víz áradt, majd húzódott vissza rajta.
Apokaliptikus történés.
Apokaliptikus, igen.
Ha valaki olyan szerencsés volt, hogy túlélte,
előmerészkedve azt hihette,
hogy az egész világ megsemmisült.
A Scablands egy masszív, megsemmisítő erejű, rövid ideig tartó
áradás nyomait viseli,
amely hasonló a világ mítoszaiban leírtakéhoz.
És nem valószínű a geológusok állítása, hogy az összes víz a Missoula-tóból jött.
A jéggátat elvéve
az összes víz erre nyugat felé fog kiáradni,
ugyanakkor itt, a déli fal mentén
masszív törmeléklerakatok vannak.
Ez a víz dél felé áramlik.
És pontosan itt térünk el a fősodortól.
Az áradás forrása így a jégtakaró, nem pedig ez a tó.
Így van.
Most kezdik el- és felismerni,
hogy talán voltak ott fenn más tavak is.
Mindenképp észak felé kell tekintenünk.
- Magára a jégtakaróra. - Igen.
Visszatérve az uralkodó elmélethez,
ezek egy adott időkeretbe helyezik az áradásokat,
18 000 és 15 500 év közé.
Igen. Szerintem meg kellene vizsgálnunk ezeket a dátumokat.
Mert nem tudok semmit abból a korból,
ami masszív energiát adna
ilyen vízmennyiség kiengedéséhez.
Egymáshoz kell illesztenünk a kirakós darabkáit…
- Igen. - …hogy előálljon a kép,
a koherens nagy kép.
Lassan előtűnhet ez a Randall által keresett nagy kép.
Ahelyett, hogy a Scablands el lenne könyvelve
fejtörést okozó, izolált, regionális,
nyilvánvaló külső ok nélküli jelenségként,
Randall elmélete ezt a szétroncsolódott tájat
egy olyan hatalmas, globális katasztrófa kontextusába helyezi,
amely az utolsó jégkorszak végén történt.
KR. E. 16 000
Nem 18 000 vagy 15 500 évvel ezelőtt…
KR. E. 13 500
…hanem kb. 12 800 évvel ezelőtt…
KR. E. 10 800
…a Felső-Dryas kezdetekor.
A Scablands tájain oly szembetűnő rombolás vajon lehetett
egy nagyobb ősi apokalipszis része,
amely gyanúm szerint egy teljes fejlett civilizációt radírozott le?
Az ősi Amerika másik feldúlt tája
rejtheti a kulcsot számunkra.
1900 km-rel délebbre,
az USA–Mexikó határvonal mentén lévő félsivatagos pusztában
a Murray Springs nevű helyen.
Allen West egy interdiszciplináris kutatócsoport tagja,
amely 2007-ben sokkolta a tudományos közösséget,
publikálva egy itteni különleges felfedezést
egy talajmetszetről, amely ún. „fekete rétegsort” tartalmaz.
Az itt látható fekete rétegsor…
ALLEN WEST KUTATÓ, FÖLDTUDOMÁNYI TANÁCSADÓ
- Igen. - …jelenti a kipusztulást.
Ez alatt vannak mamutcsontok, amerikai lovak csontjai,
amerikai teve, óriásfarkasok és kardfogú macskaformák.
És mostanáig ezek közül egy sem bukkant elő ezen réteg felettről.
A megafauna kipusztulása mellett
emberi lények is elhaláloztak.
Szerintünk úgy 50-60%-a veszett oda
ekkoriban az északi féltekén élő népességnek.
Igen. Ez nagyon drámai arány.
Tudtuk, hogy valami biztosan történt.
Mondhatni egy rejtély állt elő…
- Így van. - …amely felderítésre várt.
A fekete rétegsor felfedezésekor és elemzésekor az 1960-as években
a tudósok kormeghatározással kb. 12 800 évvel ezelőttire datálták,
pontosan a Felső-Dryas kezdetére.
És ezért vagyok most itt.
A fekete rétegsor segíthet feltárni
nem csupán azt a rejtélyt, hogy mi indította el a kataklizmás időszakot,
hanem azt is, hogy mi szabadította útjára az óriási áradást,
amely létrehozta a Scablands tájait.
A kutatás részeként
Allen csoportja elvégezte a fekete rétegsor alapos kémiai elemzését.
Szóval ide érkezve megkezdődött a rétegsor vizsgálata.
Olvadt üveggömböcskéket találtunk.
Ez az első jele annak, hogy magas hőmérsékletű esemény történt.
De nem tudtuk pontosan, mi.
Olyan hőmérséklet, amely elegendő a talaj megolvasztásához,
erről van szó?
Elég forró ahhoz, hogy egy autó
olvadt fémtócsává változzon a parkolóban.
Ejha. Értem.
És még mire derült fény?
Nagyobb mennyiségű platinát és irídiumot észleltünk.
Hol lehetett számítani platinára és irídiumra?
Erre nem számítottunk.
Ez nem gyakran fordul elő ezen a bolygón.
A Földön bizony csak egy dolog tud ilyen kiváltani:
valamilyen kozmikus behatás.
Egy aszteroida vagy egy üstökös töredékei
az atmoszférába behatolva felrobbannak a levegőben
vagy a földbe csapódnak?
Így van.
Egy fajpusztító üstökös.
Ez magyarázatot adna az apokaliptikus kataklizmákra,
amelyek a Felső-Dryas végén történtek?
Ez történt korábban a dinoszauruszokkal.
Senki nem vitatja, hogy kozmikus behatás okozta
a dinoszauruszok vesztét 66 millió évvel ezelőtt.
Az esemény jól látható réteget hagyott hátra,
amely még ma is látható néhány helyen,
és igen hasonló réteg került elő Murray Springsben.
Mikor Allen kutatócsoportja
felismerte a Murray Springsben talált fekete rétegsor jelentőségét,
fáradságos, hosszú távú vizsgálatba fogtak,
hogy kiderüljön, van-e ilyen máshol is.
És bizony van, méghozzá világszerte.
CSENDES-ÓCEÁN - ÉSZAK-AMERIKA DÉL-AMERIKA
ATLANTI-ÓCEÁN - AFRIKA - EURÓPA - ÁZSIA
A mai napig találnak fekete rétegsort Észak-Amerikában,
Kaliforniától Michiganig és New Jersey-ig,
és az észak-európai Belgiumtól a közel-keleti Szíriáig.
BELGIUM - SZÍRIA FELSŐ-DRYAS HATÁRMEZEJE
Ez rengeteg potenciális behatási helyszín,
és mind kb. ugyanarra az időre, olyan 12 800 évvel ezelőttre datálható.
Kezdtünk ráébredni, hogy ez hatalmas esemény lehetett.
Kezdett összeállni a nagy kép, hogy valami katasztrofális esemény történt.
De ha üstökös csapódott be, hol a behatás krátere?
Szerintem erre a választ…
a Scablands tájképe adja.
Ha a Felső-Dryas kezdetén az elsődleges behatások
a jégtakarón történtek,
akkor a jég olvadása után nem marad látható kráter.
Ez alátámasztaná Randall elméletét,
hogy a Scablandsért felelős, hirtelen, katasztrofális áradás
nem a tóból, hanem magából a jégtakaróból jött.
Ez megköveteli az általunk ismert történelem átdolgozását.
Igen.
Viszont egyetlen behatás nem lehet felelős az Allen
kutatócsoportja által feltárt összes fekete rétegsor-helyszínért.
FELSŐ-DRYAS HATÁRMEZEJE
Ezek döbbenetes elméletet hívtak életre.
Talán nem egyetlen kozmikus behatás hagyta ezeket a nyomokat,
hanem több.
Egy intenzív kozmikustörmelék-vihar, amelybe a Föld belekerült.
Ez a Felső-Dryas behatás nevű hipotézis.
Szerintem nem az üstökös csapódott a Földbe,
hanem több tízezernyi fragmentum.
Szerintem 12 800 évvel ezelőtt a Föld belekerült
egy óriási üstökös törmelékcsóvájába.
Mintha több ezer atombomba robbant volna fel.
Csupán néhány óra alatt végbement, szó szerint földrengető esemény,
amely az égboltot eltakaró vízpárát és porfelhőket keltett,
drasztikus hőmérséklet-csökkenést okozva.
Mondjuk Miamiben élsz, sütkérezel a strandon,
aztán hirtelen olyan lesz az idő, mint Alaszkában.
- Mondhatni egy nap alatt. - Igen, csupán hónapok alatt.
AZ ÜSTÖKÖS BECSAPÓDÁSA FAJOK KIHALÁSÁHOZ VEZETETT
Mikor Allen és kollégái,
mai nevükön az Üstököskutató csoport tagjai
először publikálták
eredményeiket, elutasítással és gúnnyal fogadták őket.
A JÉGKORSZAKRÓL FOLYTATOTT VITA MEGRÁZZA A GEOLÓGIAI VILÁGOT
Sajnos a tudósokat cinikus hozzáállásra tanítják.
Inkább a szkeptikus lenne az egészséges.
A felfedezésük még aggasztóbb vetülete
az üstököstörmelék vélhető eredete.
A Tauridák meteorraj,
az égbolt egy olyan területe, amelyen a Föld évente kétszer áthalad,
június és október vége felé.
Becslések szerint 200,
legalább 1 km átmérőjű objektum
áramlik a Tauridák meteorrajban.
A bizonyíték, amellyel
az Üstökös kutatócsoport előállt,
egy hatalmas, globális kataklizmát igazol, amely kb. 12 800 éve történt,
egy olyan apokalipszist, amely szinte nyomtalanul eltörölte
a jégkorszak egy fejlett civilizációját.
Ez egy csapásra megmagyarázza
az összes rejtélyt, amit 30 éve kutatok.
Lehet, hogy az ezt követően kialakult ősi civilizációk
pontosan ezért tanulmányozták az égboltot.
Nagyon oda kell figyelnünk erre a területre,
mert van ott fent valami veszélyes,
ami véget vethet a civilizációnak.
A törökországi Göbekli Tepében már láttuk,
ahogy az ősök kőemléket állítottak az apokalipszisnek
a 43-as oszlopon, rögzítve az akkori égi konstellációkat.
Ám az oszlopok hordozhatnak egy másik kódolt üzenetet,
amit dr. Martin Sweatman mutat be nekem,
és amely szerinte annak rögzítése,
hogy pontosan mikor és honnan jött a meteorvihar.
Itt kígyókat láthatunk…
DR. MARTIN SWEATMAN EDINBURGH-I EGYETEM
…melyek egy róka testéből és lábaiból áramlanak ki.
Ha átmegyünk az oszlop másik oldalára,
ott madarak testéből kiáramló kígyókat látunk.
Az ősi kultúrák égi kígyónak látták az üstökösöket.
Ez nem vita tárgya.
Értelmezhetjük mindezt adott konstellációkból sugárzó meteorokként…
Igen.
…a magas, hajlékony madarak a Halak csillagkép.
Igen.
És itt a Vízöntő csillagkép,
szerintünk ezt jelképezi a róka.
Tehát Göbekli Tepe építésének idején
ezen konstellációk felől sugárzott a Tauridák meteorraj.
Azt jelzik, hogy
a Tauridák meteorraj a Vízöntő,
majd a Halak csillagképből sugárzik,
és ez a váltás néhány hét alatt zajlik le.
Hetekig tartó üstökösfragmentum-vihart mutat.
Ez az időkeret illik azon globális kataklizma bizonyítékaihoz,
amely 12 800 éve érte a Földet,
beleértve a Washington Scablands tájait felszaggató durva áradást is.
Lehet, hogy még többet jelez
a Nap és a konstellációk 43. oszlopon látható konfigurációja.
Napfordulókor történik,
csupán két alkalommal egy közel 26 000 éves ciklus során,
és minden visszatérés alig egy évszázadig tart.
Kísértetiesnek tűnik…
GÖBEKLI TEPE - ŐSI KOZMIKUS FÖLDRAJZRÓL ÁRULKODÓ TEMPLOMOK
…amit elsőként Paul Burley fogalmazott meg,
hogy ugyanaz a konfiguráció, amelyet
12 800 éve a nyári napfordulókor láttak…
GÖBEKLI TEPE ÉPÍTŐI EGY OLYAN TEMPLOMOT ÉPÍTETTEK,
AMELY 11 600 ÉVVEL A JÖVŐJÜKBE MUTAT.
MA TÖRTÉNIK!
…visszatért a mai égboltunkra a téli napfordulókor.
Lehetséges, hogy a 43. oszlop ábrázolásai
egy elveszett civilizáció csillagászai által hagyott üzenetet hordoznak?
Figyelmeztetést a jövőre nézve, számunkra,
hogy ki mint vet, úgy arat?
Hogy amikor a Nap és csillagok legközelebb így állnak napfordulókor,
visszatérhet az égi kígyók okozta apokalipszis?
Szóval vigyázzatok!
El kellene ezen gondolkodnunk.
Nem szeretnék vészmadár lenni,
de veszélyben vagyunk ma a Tauridák meteorrajától?
Őseink számára veszélyt jelentett.
Kataklizmát okozott a Földön 12 800 éve.
Megtörténhet ez újra?
Abszolút veszélyben vagyunk.
Sőt, a csillagászok számításai szerint
most épp egy veszélyes időablakban vagyunk,
amikor a Tauridák sűrűbb része a Földbe csapódhat.
Egyre több tudós érvel a „Felső-Dryas becsapódás” hipotézis mellett,
és ez a növekvő érdeklődés már nem csak a tudósoknál jelentkezik.
JOE ROGAN PODCASTOLÓ
Ha valami tényleg a Földbe csapódott 12 000 éve,
és eltörölte a civilizációt, az egy érdekes elmélet.
De szerintem érdemes erről beszélni.
Szerintem érzelemtől túlfűtöttek az elméleteid,
mint ahogy az ellenállás is.
Mivel utasítja el a fősodrú régészet ezeket?
Milyen indokkal érvelnek?
Hát a „Mi vagyunk a régészek, és mi jobban tudjuk.”
És a „A mi datálási rendszerünk a jó.”
„Utánajártunk, és ez így van.”
Furcsa, hogy csak egy narratívát hajlandóak elfogadni és beengedni.
Azt a narratívát, amely réges-régen született…
Igen.
…és nem engedik megvitatni.
Talán ez veszélyezteti azt a felfogást,
hogy mi vagyunk az emberiség történelmének csúcspontja.
Talán az, hogy a múltban volt egy eltűnt civilizáció,
előrevetítheti, hogy talán mi leszünk
az eltűnt civilizáció a jövőben.
Ha egy masszív, globális kataklizmával kerülnénk szembe,
egy olyan jellegűvel,
ami az utolsó jégkorszak végén történt,
szerintem kicsi az esélye, hogy túlélné a civilizációnk.
Nem nehéz hát elképzelni, hogy egy korábbi fejlett civilizáció
megsemmisült,
nyomtalanul törlődött
egy 12 800 éve történt, ősi apokalipszis során.
A jégtakarót ért kozmikus behatások következtében
megemelkedett a tengerszint, elárasztva az alacsony partszakaszokat,
melyek a fejlett kultúra vélhető lakhelyei voltak.
SZUNDA-FÖLD
Például Szunda-föld…
BENGÁLI-ÖBÖL INDIAI-ÓCEÁN
SZICÍLIA MÁLTA
…Málta szigetnyúlványa, vagy a Nagy Bahama-padok.
BIMINI ROAD BAHAMA-SZIGETEK
Indonéziában…
GUNUNG PADANG INDONÉZIA
…a túlélők a hegyek felé indulhattak,
kifinomult építészetükről tanúskodó, döbbenetes jeleket hátrahagyva.
A törökországi túlélők…
DERINKUYU TÖRÖKORSZÁG
…talán föld alatti bunkerek kiépítésébe fogtak,
további meteorbecsapódások esetére.
A Földközi-tengeri Máltán…
ĠGANTIJA MÁLTA
…talán templomokat építettek,
az éjszakai égbolt legfényesebb új csillagához tájolva…
MÁLTA
…hátha ez jelezné a következő becsapódó üstököst.
Átkeltek a tengereken…
BIMINI BAHAMA-SZIGETEK
…továbbadva földrajzi tudásukat másoknak.
Megjelenésüket rögzítették az ősi hagyományok,
még kőbe vésve is.
KÍGYÓ HALOM USA
A kevésbé fejlett kultúrákat irányítva emléket állítottak a történteknek
hatalmas struktúrákkal,
specifikus, datálható tájolásokkal,
és időkapszulákként eltemetett, megalitikus emlékművekkel.
GÖBEKLI TEPE TÖRÖKORSZÁG
Ezek az ősök segítettek újraindítani az emberiséget egy feldúlt tájon.
Évtizedes utazásaim és kalandozásaim során
megtanultam tisztelni az ősök bölcsességét és tudományosságát.
KAMRA
Felfogták az égből érkező fenyegetést,
és odafigyeltek a kozmoszra
meg annak a Földdel való, némely esetben halálos interakcióira.
Mítoszaik és monumentális struktúráik,
melyeket gondosan a csillagokhoz és a Naphoz tájoltak,
tanúsítják mindezt,
és emléket állítanak a jégkorszakvégi eseményeknek,
melyek megváltoztatták az emberiséget, megteremtve a modern világot.
Talán a mi fejlett civilizációnknak érdemes lenne odafigyelnie rájuk,
nehogy a mi történetünk is ilyen véget érjen.
A feliratot fordította: Csaba Schlachtovszky, Etelka Polgar